Spoiler, spoiler hátán: On Sai - Apa, randizhatok egy lovaggal?
- Külföldi lány, de magyar helyszín
- Érdekes apa
- Álombeli világ
- Egy istenség bosszúja
- Mondocon
Imádom! Szerintem az egyik leggyönyörűbb mind a könyvespolcomon, mind a kiadott könyvek között. Lehet, hogy nem mutatja meg az olvasónak, hogy mi minden lesz benne, de szerintem nagyon is ráhangolja az embert. Egyszerűen ránézek, és azonnal viszket a kezem, hogy belelapozzak!
Az első és legkevésbé fontosabb: anya és apa. Nem tudom, ki hogy van vele, tudom, nagyon kis apróság, de engem nagyon zavart, hogy folyton így voltak emlegetve. Egyes részeknél engem nagyon kizökkentett, még akkor is, ha így helyes. Félre ne értsetek, imádtam, teljesen bele tudtam élni magamat, de azoknál a részeknél szívtam a fogamat! Viszont az nagyon tetszett, hogy bár Mia Anne-ék nem magyarok, mégis hazánkban játszódik a történet. Oké, nem ujjongtam annyira, mint egy Alvilág urai résznél, ahol külföldi író választotta a mi országunkat. Ennek ellenére jó érzés Magyarország bármilyen létező helységét a könyvekben látni. Na de térjünk rá a történetre! Mia rosszul viseli, hogy elköltöztek Budapestre, ráadásul kiderül, hogy kapcsok vannak a gerincében, az anyukája meghalt, a nevelőanyja nemrégiben szintén, nem csoda, ha az elvárhatónál jobban kikészül. És arra is rájövünk, hogy Amon, az apa egy csöppet érdekes. Oké, érzéketlen, és fogalma sincs, mikor hogyan kéne reagálni. Csoda, hogy Helmholtz nem csapta még agyon, fogalmam sincs, hogy bírja, de biztos, hogy kötélből vannak az idegei! Amikor az apa elmegy azonosítani Frida testét, Mia Anne-nek pedig sikerül elaludnia, végre elkezdődik az igazi kaland. Álmában egy másik világba kerül át, és annyira imádtam, amikor ennek a ténynek a hiányában Mia össze-vissza beszél, és annyi vicces szituáció, párbeszéd alakul ki! Ráadásul a lány nem tudja irányítani, hogy mikor kerüljön át, vagy épp hova, így ha elalszik, egyszerűen megjelenik Kósza mellett. Akit szintén olyan hamar meg lehet szeretni! A párosukat pedig annyira szerettem! Igaz, hogy Mia Anne minden egyes alkalommal veszélybe sodorja Kószát, és szerencsétlen eleinte alig tudja feltalálni magát azokban a helyzetekben, amikor a lány ott van, vagy épp volt, de azért csak beletanult. A másik világ lakói nem örültek a különös látogatóknak, de ez részlet kérdése, nem igaz? Ami nagyon tetszett, hogy a másik világ létezését nem csak simán elfogadták, és odavoltak érte, hanem elkezdtek kutatni utána, ezt pedig Amonnak hála mi is nyomon követhetjük. No meg, a történelmünk is bele lett vonva, alátámasztva egyes állításokat. Viszont most váltok spoileresre, illetve külön veszem a szereplőket, amíg össze nem futnak a szálak. SPOILER. Kezdjük Kószával, mert történetileg körülbelül nála jártunk. Szegény lovag próbálta elmondani nyugodtan, hogy mi is történt Hit lovaggal, de tekintve, hogy szokatlan dolgok történnek, elég gyanússá válik. Mia pedig folyton csak ront a helyzeten azzal, hogy újra és újra felbukkan, és felkavarja Kósza életét. Amonnál érzelmekről szó sincs, ő teljesen nyugodtan kezelte az egész helyzetet, nem zaklatja fel Moon tábornok beszámolja, és a lehetséges világvége ténye sem. Ennyit arról, hogy külön szedem a szálakat. Na jó, Mia Anne és Kósza története sokkal korábban kezd összefonódni, Amon csak később kapcsolódik be. Mia hamarosan újra elalszik, és átkerül Örökhonba, ahol az első nagyobb problémával szembesül: a mágusok nem igazán örülnek neki. Bár megmentette Kószát, ez nem az a féle segítség volt, amit elfogadhatónak tartanak abban a világban, így elég hamar kihúzza a lány a gyufát. Ráadásul túl sokat varázsol, ami szintén rossz pont. Ennek ellenére az olvasónak mindenképp hasznosak ezek a részek, mert végre egy kicsit többet tudunk meg a világról és az ott élőkről. SPOILER VÉGE. Az iskolai jelenetekbe most nem mennék bele, azért jó pár dolog történt ott is, a lényeg, hogy összebarátkozott Tommal, aki egy nagyon kedves srác. És mint mindenhol, ellenségek is vannak, itt speciel Rékának hívják az drága leánykát. SPOILER. Na de ugorjunk egy kicsit át Amonra. Rengeteg információt megtudunk a kutatócsapatok miatt, és bár csapnivaló apa, azért az tagadhatatlan, hogy zseni. Az előtte lévő adatokat úgy tudja összetenni, hogy aztán mindent megtudhassanak. Igazándiból öt ember van, aki itt nagyobb szerepet kap: Amon, Helmholtz, Moon tábornok, és legkevesebbet Naomi és Márk, de azért ők is fontosak. Mia Anne után Amon is hamar rájön, hogy tulajdonképpen hogyan működik ez az egész Örökhon-dolog. Ráadásul nem elég, hogy a dólények veszélyt jelentenek a két világ lakóira, még egy istennek is számolniuk kell. Aztán kezdenek összefutni a szálak. Mia az interneten kutat és talál egy oldalt, azonban ez csapda, és Amonéknál egy ember foglalkozik ezzel a dologgal. Kószának sincsen könnyű dolga, az örömlányok mint a piócák, úgy akarnak rácuppanni nyomorultra, erre még Mia is felbukkan. SPOILER VÉGE. Nem akarok belemenni most abba, hogy milyen úton módon jutunk el idáig, de lassan mindenki megtudja, ki is Mia Anne, és mit jelent a két világ számára. Mindkét fél őt akarja, hogy véget vessenek ennek a világok közti átugrálásnak. A lány végül Amonék csapatához kerül, de nem egyedül. Nem árulom el, hogy mi is történik pontosan, meghagyom nektek ezt az élményt. Ami viszont a végjátékot illeti... Annyira szívesen beszélnék róla, mert fantasztikus! De minél közelebb értünk a könyv végéhez, annál kevesebbet akartam elárulni. Remélem, amit eddig elárultam, az sem volt túl sok, és ugyanolyan jó lesz az első olvasás, mint a bejegyzésem elolvasása nélkül lenne! A történet vége zseniális, imádtam, ahogyan az isten fölfedi magát, végül pedig ahogyan legyőzik egymást. Az összes jelenlévő együttműködése és csapatmunkája is látványos, érdekes, ötletes, és egyszerűen baromi jó volt! Persze az isten legyőzése után még van egy rövid cselekmény, azt is nagyon szerettem, és a lehető legjobb lezárást kapta a könyv! Egyszerűen első olvasásra szerelem volt ez a történet, örülök, hogy anno mégis rávettem magam, hogy elolvassam. ♥ Elnézést, ha egy kicsit nagyon zavaros volt néhol mindenhol, vannak könyvek, amiknél ha rágondolok a történetre, egyszerűen minden emlékem elönti az agyamat, és kedvenc jelenetek szerint jönnek sorban. Na ez is egy ilyen!
12. század (1) 16. század (1) 17. század (1) 18. század (2) 19. század (6) 2 csillag (2) 20. század (4) 21. század (52) 3 csillag (3) 3.5 csillag (5) 4 csillag (10) 4.5 csillag (14) 5 csillag (48) Alkonyat (1) Angyalok bukása (3) Anna (2) Anna és a francia csók (3) Atlantisz (1) Az Alvilág urai (1) Az ötödik hullám (1) Bexi (7) Calderon (3) Cassandra Clare (6) Cinder és Ella (1) Dark Fantasy (2) Dean Ray Koontz (1) Démoni érintés (1) Disztópia (6) Doctor Who (2) Dráma (4) Drew+Fable (3) Elizabeth Chadwick (1) Erotikus (6) Fantasy (33) Film (6) Gamble testvérek (2) Gena Showalter (6) Gyilkos a vonal végén (2) Ha szól a csengő (2) High Fantasy (6) Időtlen szerelem (3) Időutazás (4) Igaz történet (3) Ismerd meg (5) James Dashner (1) Jamie McGuire (2) Jay Asher (2) Jennifer Lynn Armentrout (19) Jodi Picoult (1) Kaland (11) Kami Garcia (1) Kelly Oram (5) Kendare Blake (2) Kerstin Gier (3) Kívánság (6) Klasszikus (1) Kosztolányi Dezső (1) Kötelező olvasmány (1) Krimi (1) Leiner Laura (8) LMBT (7) Lucifer (1) Luxen (11) Magyar író (11) Magyarországi helyszín (9) Marni Bates (8) Meg Rosoff (1) Monica Murphy (3) Netflix (2) New Adult (11) On Sai (7) Paranormális (4) Pokoli Szerkezetek (3) Posztapokaliptikus (3) Red Hill (1) Rick Riordan (2) Rick Yancey (1) Rocksztárt kaptam karácsonyra (2) Romantikus (64) Sarah J. Maas (8) Sci-fi (12) Shadowhunters (1) Sherlock (1) Simone Elkeles (3) Smith gimi (5) Sorozat (7) Spirit Bliss (3) Stephanie Perkins (3) Stephen King (1) Stephenie Meyer (1) Susan Ee (6) Sz mint szűz (1) Színészek tömkelege (14) Szivárgó sötétség (1) Szívzűrterápia strébereknek (2) tag (15) Tales of an Extraordinary Girl (3) Természetfeletti lények (15) Tizenhárom okom volt... (2) Tökéletes kémia (3) Történelmi (2) Tükörregény (4) Tüskék és rózsák udvara (1) Urban Fantasy (22) Útvesztő (1) Üvegtrón (5) Váltott szemszög (24) Várok rád (5) Végzet Ereklyéi (2) Young Adult (35)